Hjalmar Schacht

Hjalmar Schacht (Tingleff, Alemaniar Inperioa, gaur egun Danimarka, 1877ko urtarrilaren 22a - Munich, 1970eko ekainaren 3a) alemaniar politikaria eta finantzaria izan zen.

Bizitza 
1916-1923 urteetan Alemaniako Banku Nazionaleko zuzendaria izan zen, eta 1923an Reichsbank-eko lehendakari izendatu zuten. Hitlerri laguntza eskaini zion, eta finantzari eta industrialari nagusiek haren alde jokatzea lortu zuen. Hitler aginpidera heldu zenean, Reichsbankeko lehendakari hautatu zuten berriz, eta 1934an Ekonomiako ministro egin zuten. Trust edo enpresa-multzo handiak bultzatu zituen, eta Alemania armez hornitzeko ekonomia-oinarriak ezarri zituen. Kimika-industriarekin izan zituen arazoak zirela medio, kargua utzi behar izan zuen, eta 1944an Hitlerren aurkako konspirazioan parte hartzea leporatu zioten. Kontzentrazio-esparrura behartu zuten, baina Nurenbergeko epaitegiak aske utzi zuen (1946).

Erreferentziak 

Naziak
Alemaniako enpresaburuak
Alemaniako politikariak
Nurenbergeko epaiketak
Antisemitismoa Alemanian
Parisko Unibertsitateko ikasleak
Ravensbrückeko kontzentrazio esparrutik bizirik irtendakoak
1944ko uztailaren 20ko atentatua